stanford-oval/wikipedia huggingface dataset:
Australian Grand Prix 1988
Muuta

Paalupaikka: Ayrton Senna – 1.17,748
Nopein kierros: Alain Prost – 1.21,216 kierroksella 59
Kilpailu Australiasta nähtiin aamuvarhain Kolmostelevision välittämänä suorana yllätyslähetyksenä.
Ambon (kaupunki)

| Ambon |
| --- | --- |


 Ambon
 Koordinaatit: 3°42.1′S, 128°10.5′E 
Valtio:  Indonesia
Provinssi:  Molukit
Pinta-ala:  
 – Kokonaispinta-ala:  299 km²
Korkeus:  3 m
Väkiluku (2015):  410 207
 – Väestötiheys:  1 371,9 as./km²
 
 www.ambon.go.id 
Infobox OKVirheellinen NIMI-arvo: 
Ambon on kaupunki Indonesiassa. Se on suurin Ambonin saarella sijaitsevista kaupungeista ja Molukkien provinssin pääkaupunki. Ambonissa on muun muassa lentoasema. Vuoden 2015 väestönlaskennan mukaan kaupungissa asui 410 207 asukasta.
Aiheesta muualla

Kuvia tai muita tiedostoja aiheesta Ambon (kaupunki) Wikimedia Commonsissa
Brachypelma vagans

| Brachypelma vagans |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Oikoleukaiset hämähäkit Mygalomorphae
Yläheimo::  Theraphosoidea
Heimo::  Lintuhämähäkit Theraphosidae
Suku::  Brachypelma
Laji::  vagans
Kaksiosainen nimi
 Brachypelma vagans  (Ausserer, 1875) 
 Lajin levinneisyys
Katso myös
   Brachypelma vagans Wikispeciesissä   Brachypelma vagans Commonsissa 
Infobox OKNimi-testi OKIUCN-testi OK: 
Brachypelma vagans on keskikokoinen lintuhämähäkkilaji. B. vagans on yksi suosituimmista terraariossa pidettävistä hämähäkeistä.
Koko ja ulkonäkö

Brachypelma vagans on aikuisena noin 13 cm pitkä. B. vagans on väritykseltään pääosin musta, lukuun ottamatta takaruumista, jossa on punertavia karvoja.
Levinneisyys

Brachypelma vagans elää luonnonvaraisena Meksikossa ja Keski-Amerikassa. Se kaivaa asunnokseen syviä koloja.
Hoito terraariossa

Ihanteellinen kosteus on 65-75 %. Laji on yöaktiivinen. Terraarion koko vähintään 30x30x30 cm. Terraarion lämpötila 23-27 °C. Pohjamateriaalina voidaan käyttää esimerkiksi kookosrouhetta tai lannoittamatonta turvetta. Brachypelma vagans on lievästi myrkyllinen, ja siksi sitä ei kannata käsitellä. Se voi olla aggressiivinen ja nopealiikkeinen.
Betty Davis

Betty Davis (26. heinäkuuta 1945 Durham, Pohjois-Carolina – 9. helmikuuta 2022) oli afroamerikkalainen funk-artisti ja valokuvamalli. Hänet tunnetaan myös Miles Davisin vaimona.
Betty Davisin musiikki on vahvasti seksuaalisuutta korostavaa, mistä johtuen hän sai kokea vainoa konservatiivisten piirien taholta. Hänet tunnetaan naisena, jonka sanottiin olleen liian villi Miles Davisin vaimoksi. Hänen levytyksensä ovat edistäneet tätä imagoa. Davisin laulutyyli on hyvin eläytyvä ja hän käyttää naislaulajalle epätyypillisen karheaa ääntä.
Betty Davisin sanotaan saaneen Miles Davisin innostumaan rock-musiikista. Bettyn levyt edustavat funk rock tyyliä, jossa torvisektiota ei yleensä käytetä ja sähkökitarariffeillä on vahva osuus.
Levyistä tunnetuin on debyyttilevy (1973), joka tehtiin erittäin nimekkään muusikkokaartin kanssa. Mukana on esimerkiksi basisti Larry Graham, kitaristi Neal Schon, rumpali Gregg Errico, muita muusikoita Grahamin yhtyeestä sekä Tower of Powerista ja taustalaulajina Pointer Sisters. Levy oli tyyliltään mustan ja valkoisen musiikin välimaastosta, muttei menestynyt kummankaan kohderyhmän keskuudessa. Ensimmäistä levyä seurasi vähemmän tunnettujen muusikoiden kanssa tehdyt levyt They Say I'm Different (1974) sekä Nasty Gal (1975). Vuonna 1979 tehtiin vielä yksi levyllinen materiaalia, joka julkaistiin kuitenkin vasta 1990-luvulla.
Davis on toiminut myös tuottajana ja lauluntekijänä ainakin omalla singlellään Shut Off the Light (1975).
Levyt > Albumit

Betty Davis (Just Sunshine, 1973)
They Say I'm Different (Just Sunshine, 1974)
Nasty Gal (Island, 1975)
Hangin' Out In Hollywood (levytetty 1979, julkaistu 1995)
Crashin' From Passion (sisällöltään sama kuin Hangin' Out In Hollywood, 1996)
Levyt > Kokoelmat

Anti Love: The Best of Betty Davis (2000)
This Is It! (2005)
Levyt > Singlet

muun muassa:
Shut Off the Light / "He Was a Big Freak" (Island USA 2011) (1975)
Betty Cuthbert

| Betty Cuthbert |
| --- | --- |
 Betty Cuthbert noin vuonna 1950 Ted Hoodin kuvaamana
Henkilötiedot
Koko nimi:  Elizabeth Cuthbert
Syntynyt: 20. huhtikuuta 1938 Ermington, Sydney, Australia
Kuollut: 6. elokuuta 2017 (79 vuotta) Madurah, Länsi-Australia, Australia
Yleisurheilija
Pituus:  169  cm
Paino:  57 kg
Laji:  pikajuoksu
| Mitalit> Naisten yleisurheilu.Maa:   Australia. Olympialaiset  | Mitalit> Naisten yleisurheilu.Maa:   Australia. Olympialaiset  | Mitalit> Naisten yleisurheilu.Maa:   Australia. Olympialaiset  | Naisten yleisurheilu> Maa:   Australia. |
| --- | --- | --- | --- |
|  Kultaa | Melbourne 1956 | 100 m |  |
|  Kultaa | Melbourne 1956 | 200 m |  |
|  Kultaa | Melbourne 1956 | 4 × 100 m viesti |  |
|  Kultaa | Tokio 1964 | 400 m |  |
Cuthbertin patsas Melbournessa.
Elizabeth ”Betty” Cuthbert (20. huhtikuuta 1938 Ermington, Sydney – 6. elokuuta 2017 Mandurah, Länsi-Australia) oli australialainen pikajuoksija ja nelinkertainen olympiavoittaja.
Ura

Ennen Melbournen olympialaisia, kotikisoja vuonna 1956, Cuthbert teki uuden maailmanennätyksen 200 metrin juoksussa. Kisoissa Cuthbert onnistui voittamaan kultaa sekä 100 metrin että 200 metrin juoksuissa ja otti kolmannen kultansa 4 × 100 metrin viestissä.
Rooman kesäolympialaisissa 1960 Cuthbert pystyi loukkaantumisen vuoksi osallistumaan vain 100 metrille, jossa karsiutui finaalista. Kisojen jälkeen hän päätti lopettaa urheilun. Cuthbert palasi kilpakentille noin 18 kuukautta lopettamisensa jälkeen. Hän pääsi edustamaan Australiaa vuoden 1962 Kansainyhteisön kisoissa. Hän ei ollut vielä aivan entisessä kunnossaan; hän sijoittui 220 jaardilla viidenneksi ja karsiutui finaaleista 100 jaardin välierissä. Cuthbert toimi kuitenkin kultaa voittaneen viestijoukkueen ankkurina.
Cuthbertin harjoittelu alkoi jälleen vuoden 1963 aikana tuottaa tulosta, ja hän oli neljännesmaililla ennätysvauhdissa. Vuoden 1964 olympialaisissa Cuthbert voitti 400 metrin olympiakultaa. Näin hänestä tuli ainoa urheilija, joka on voittanut olympialaisissa kultaa 100, 200 ja 400 metrin matkoilla. Kisojen jälkeen hän lopetti uransa.
Vuosien 1956–1964 välillä Cuthbert rikkoi yhteensä 16 maailmanennätystä 60 metrin, 100 jaardin, 220 jaardin, 400 metrin, 4 × 100 metrin ja 4 × 220 jaardin juoksuissa.
Vuonna 1979 Cuthbertilla todettiin MS-tauti. Sydneyn olympialaisten avajaisissa 2000 pyörätuolissa istunut Cuthbert oli yksi olympiatulen kantajista stadionilla.
Vuonna 2012 Cuthbert pääsi Kansainvälisen yleisurheiluliiton Hall of Fameen.
Aiheesta muualla

Kuvia tai muita tiedostoja aiheesta Betty Cuthbert Wikimedia Commonsissa
Naisten 100 metrin juoksun olympiavoittajat
Naisten 200 metrin juoksun olympiavoittajat
Naisten 400 metrin juoksun olympiavoittajat
Blue Gender

| Blue Gender |
| --- | --- |
ブルージェンダー   (Burū Jendā)
Genre: kauhu, romantiikka, mecha, post-apocalypse 
TV-anime: Blue Gender
Ohjaaja: Ryōsuke Takahashi Masashi Abe
Studio: AIC
Lähetyskanavat:  TBS  Syfy  Adult Swim, Funimation Channel, Viacom 18
Alkuperäinen lähetyskierros: 10. lokakuuta 1999 –  31. maaliskuuta 2000
Jaksojen määrä: 26 
Manga: Blue Gender
Tekijä: Ryōsuke Takahashi
Julkaisija: Kadokawa Shoten
Sarjajulkaisulehti: Comic Dragon
Ensimmäinen painatus: Joulukuu 2000 –
Kirjojen lukumäärä: 1 
Elokuva: Blue Gender: The Warrior
Ohjaaja: Koichi Ohata
Studio: AIC
Julkaisupäivämäärä: 20. marraskuuta 2002
Kesto: 95 min. 
Blue Gender (tai Buru Jenda, jap. ブルージェンダー) on japanilainen Ryōsuke Takahashin luoma 26–osainen animesarja, josta on myös tehty anime-elokuva. Japanissa sarjan oikeudet on alkuperäisellä kehittäjästudiolla AIC:llä ja Yhdysvalloissa sen oikeudet omistaa FUNimation.
Blue Gender: The Warrior -elokuva sisältää paljon sarjasta lainattuja kohtauksia. Suurin ero elokuvan ja sarjan välillä ilmenee tarinan lopussa.
Juoni

2010–luvulla Yuji Kaido todetaan kuolemansairaaksi, mutta koska lääketiede ei ymmärrä kyseistä sairautta tarjotaan hänelle ratkaisuksi lyhytaikaista syväjäädytystä. Yuji herätetään 2030–luvulla, jolloin Maasta on tullut ihmisten ja Blue-nimisten mutanttien taistelukenttä. Bluet ovat ajaneet ihmiskunnan rippeet karkuun maankamaralta avaruusasemalle nimeltä Toinen Maa (Second Earth). Yujin ja Toisesta Maasta kootun ryhmän tavoite on päästä takaisin avaruusasemalle ja auttaa taistelussa Blue-mutantteja vastaan.
Äänirooleissa > Japaninkielinen

| 0 | 1 | 2 |
| --- | --- | --- |
|   Tomohisa Asô   | … |   Lääkäri   |
|   Houko Kuwashima   | … |   Marlene Angel   |
|   Kenji Nojima   | … |   Yuji Kaido   |
Äänirooleissa > Englanninkielinen

| 0 | 1 | 2 |
| --- | --- | --- |
|   Laura Bailey   | … |   Marlene Angel   |
|   Eric Vale   | … |   Yuji Kaido   |
|   Kyle Hebert   | … |   Seno Miyagi   |
|   Meredith McCoy   | … |   Su   |
|   John Burgmeier   | … |   Joey Heald   |
Aiheesta muualla

Blue Gender Anime News Network -sivustolla (englanniksi)
Blue Gender Wikia (englanniksi)
Blue Gender Internet Movie Databasessa (englanniksi)
Blue Gender: The Warrior Internet Movie Databasessa (englanniksi)
Ambra

Ambraa, Skagwayn Museo, Alaska.
Ambra on kaskelotin suolistosta peräisin oleva erite. Sitä on historiallisesti käytetty hajuvesien lisäaineena. Nykyisin ambra on enimmäkseen korvattu synteettisillä aineilla.
Herman Melville kuvaa romaanissaan Moby Dick pitkällisesti kallisarvoisen ambran hankkimista mätänevien valaiden ruumiista.
Meripihkaa kutsutaan joskus keltaiseksi ambraksi ja ambraa harmaaksi ambraksi, vaikka ne ovat aivan eri ainetta. Yhteistä ambralle ja meripihkalle on vain se, että molempia kerätään merestä ja rannoilta.
Aiheesta muualla

Kuvia tai muita tiedostoja aiheesta Ambra Wikimedia Commonsissa
Kaskelotin suolistoeritteestä tarjottu kymmeniä tuhansia Yle Uutiset.  2.2.2013. Viitattu 9.3.2019.
Hänninen, Kari: Mitä kalliimpi parfyymi, sitä varmemmin mukana on "valaan oksennusta" Kauppalehti.  16.4.2016. Viitattu 9.3.2019.
Graber, Cynthia: Strange but True: Whale Waste Is Extremely Valuable Scientific American.  26.4.2007. Viitattu 9.3.2019 (englanniksi).
Australian Broadcasting Corporation

| Australian Broadcasting Corporation |
| --- | --- |

Perustettu:  1932
Toimitusjohtaja:  Ita Buttrose (johtokunnan puheenjohtaja)
Toimiala:  joukkotiedotus
Tuotteet:  kansallinen yleisradioyhtiö
Kotisivu:  www.abc.net.au(englanniksi)
Infobox OKVirheellinen NIMI-arvo: 
ABC:n toimitalo Sydneyssä.
ABC:n entinen logo.
Australian Broadcasting Corporation eli ABC on Australian kansallinen yleisradioyhtiö, joka perustettiin vuonna 1932. Radiopalvelujen rinnalle tulivat televisiolähetykset vuonna 1956 ja verkkopalvelut vuonna 1995.
ABC:tä rahoittaa pääasiallisesti Australian hallitus. Kolmivuotisen rahoitusjärjestelmän perusteella ABC:n rahoitus määritetään ja tarkistetaan kolmen vuoden välein.
Historia

ABC:n ensimmäisen virallisen radiolähetyksen aloitti Australian silloinen pääministeri Joseph Lyons 1. heinäkuuta 1932. ABC:llä oli historiansa alukupuolella 12 radioasemaa eri puolilla maata, ja ne lähettivät ohjelmaa 11 tuntia päivässä. ABC:n perustamisen yhteydessä hallitus nimitti sille hallituksen ja siihen viisi komissaaria, mukaan lukien puheenjohtaja ja varapuheenjohtaja.
Historia > 1930-luku

Alkuvuosina ABC paini teknisten ongelmien kanssa: vuoteen 1933 saakka Sydneyn ja Perthin välinen lankapuhelin ei esimerkiksi pystynyt välittämään musiikkia, ainoastaan puheen. Tasmania ei ollut yhteydessä mantereeseen puhelimella ennen kuin Bassinsalmen yli vedettiin puhelinkaapeli vuonna 1936. Ensimmäinen toimittaja palkattiin vuonna 1934, ensimmäinen uutistoimittaja nimitettiin vuonna 1936 ja ensimmäinen Canberran-kirjeenvaihtaja Warren Denning aloitti lähetystyöt parlamenttitalon lehdistökeskuksesta vuonna 1939.
Historia > 1940-luku

Toisen maailmansodan aikana, sen jälkeen kun Britannian julisti sodan natsi-Saksalle 1939, myös Australia liittyi liittoutuneiden riveihin. Luotettavien uutisten kysyntä lisääntyi voimakkaasti, ja ABC avasi uusia toimistoja Euroopassa, Lähi-idässä, Kreikassa ja Aasian–Tyynenmeren alueella. ABC halusi jatkaa itsenäisenä uutispalveluna, mutta valtio halusi hallita uutistoimintaa ja pyrki siihen vasta perustetun tiedotusministeriön ja Sir Keith Murdochin johdolla. Ministeriö sensuroi ABC:n iltauutisia usean kuukauden ajan 1940, kunnes ABC sekä muut tiedotusvälineet kuuden kuukauden jälkeen vaativat sensuurin lopettamista. Sensuuri lopetettiin, mutta kaikilla tiedotusvälineillä säilyi uutisten tarkistuttaminen tiedotusministeriöissä sodan loppuun asti.
Toimittajat olivat koko sodan ajan armeijan yksiköiden mukana ja raportoivat tilanteesta rintamalta. Sodan alusta aloittaneet radion lyhytaaltolähetykset Pohjois-Australiasta Tyynenmeren alueelle laajenivat ja niistä syntyi sittemmin kansainvälinen ABC Radio Australia. Miesten ollessa rintamalla naiset alkoivat tehdä miesten töitä, ja ABC:lle palkattiin myös ensimmäinen naispuolinen johtaja Margaret Doyle ABC Newsille.
Vuonna 1942 parlamentti esitteli lainsäädännölliset puitteet ABC:lle Australian Broadcasting Actin kautta. Laissa edellytettiin ABC:n olevan täysin itsenäinen toimittamisen suhteen, mukaan lukien sen poliittiset puhelähetykset. Vuonna 1946 lakia muutettiin siten, että siihen lisättiin velvoitukset tiettyjen parlamentaaristen istuntojen lähetyksestä.
Historia > 1950-luku

ABC esitteli uudet televisiopalvelunsa 5. marraskuuta 1956; televisiolähetyksistä oli tehty laki jo ajoissa vuonna 1953. Vajaa kolme viikkoa myöhemmin vuonna 1956 olympialaisten avajaisissa Melbournessa, ABC oli käynnistänyt kolme televisioasemaa Melbournessa ja kolme Sydneyssä. Vuosikymmenen loppuun mennessä alueellisten kaupunkikeskusten radiolähettimien määrän kasvu lisäsi myös ABC:n yleisönosuutta eri puolilla maata. Vuosikymmenellä myös radion lasten ohjelmat olivat suosittuja ja sen opetusohjelmia käytti vuosikymmenen puoliväliin mennessä 88 prosenttia opettajista opetuksen tukena. ABC avasi myös uusia toimistoja Lontoossa, New Yorkissa ja Port Moresbyssä. ABC:n Radio Australiasta tuli suosittu kansainvälinen radioasema, jota paikalliset yleisöt Tyynenmeren alueella suosivat Voice of American tai BBC World Servicen sijaan.
Historia > 1960-luku

Kun Australia osallistui Vietnamin sotaan ABC raportoi uutiset iltaisin Australiaan. Vuosina 1965–1972 oli kymmeniä toimittajia paikan päällä raportoimassa. ABC:llä oli toimittajia Vietnamissa ja Jakartassa, ja toimittajat olivat 1940-luvun toimittajien tapaan paikalla rintamilla. Radio Australia teki myös lukuisia asevoimien joukoille suunnattuja lähetyksiä. Viimeiset työntekijät poistuivat Vietnamista vuonna 1972.
Vuosikymmenellä perustettiin myös uusia toimistoja Jakartaan, Kuala Lumpuriin, New Delhiin ja Tokion. Washingtoniin perustettiin toimisto vuonna 1967.
Tällä vuosikymmenellä myös Aaltojen pituus otettiin käyttöön, logon suunnitteli Bill Kennard vuonna 1965. Se sai lempinimen lissajous  aaltojen värähtelyä ääniraudoilla tutkineen ranskalaisen fyysikon Jules Lissajous’n mukaan. Logon kuvio heijastaa tapaa, jolla teknikot käyttivät Lissajous’n käyrää virittäessään laitteita.
Historia > 1970–1980-luvut

1970- ja 1980-luvulla ohjelmien tarjonta lisääntyi ja vuonna 1975 televisio siirtyi väriaikaan. Vuonna 1976 aloitettiin ensimmäiset FM-lähetykset ABC:n Adelaide-studiosta. Vuonna 1982 ABC:n pitkäaikaisin pääjohtaja (aloitti vuonna 1965), Sir Talbot Duckmanton erosi ja hänen tilalleen tuli David Hill. Vuonna 1983 ABC juhli viiden vuosikymmenen taivaltaan, ja samana vuonna otettiin käyttöön tekstitys kuulovammaisille.
Historia > 1990-luku

ABC muutti Australian toimipisteensä vuonna 1991 Ultimoon (Sydney) ja vuonna 1994 Southbankin (Melbourne). Vuonna 1995 ABC aloitti netissä ja perusti uutisportaalin internetiin. Vuoden 1996 vaaleissa ABC tarjosi yleisölle ensimmäisen online-vaalituloksen, jossa oli ajantasaiset ja vuorovaikutteiset äänestystiedot ja -analyysit.
Historia > 2000-luku

2000-luvulla digitaalisia palveluita lisättiin ja ABC aloitti vuonna 2010 ABC News24 -uutiskanavan, josta yleisö voi käydä katsomassa uutisia silloin kuin se heille sopii. Nykyään kaikki ABC-televisiokanavat ABC, ABC2, ABC3, ABC News24 ovat ABC:n vuorovaikutteisina iview-julkaisuina. Koskaan aiemmin australialaisilla ei ole ollut näin paljon vaihtoehtoja mediassa.
Aiheesta muualla

Kuvia tai muita tiedostoja aiheesta Australian Broadcasting Corporation Wikimedia Commonsissa
ABC:n viralliset sivut (englanniksi)
Anne Helin

| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Harbin 2008 | jääkiekko |  |
|  Pronssia | Hämeenlinna 2009 | jääkiekko |  |
|  Pronssia | Sveitsi 2011 | jääkiekko |  |
Anne Helin (s. 28. tammikuuta 1987 Helsinki) on suomalainen jääkiekkoilija, pelipaikaltaan hyökkääjä.
Helin pelasi SM-sarjassa ensimmäisen kerran jo 12-vuotiaana kaudella 1999–2000 edustaen tuolloin Karhu-Kissoja. Hän siirtyi Itä-Helsingin Kiekkoon kausiksi 2002–2008, ja edelleen Oulun Kärppiin 2008. Hän voitti Kärpissä Suomen-mestaruuden 2012. Hän edusti Kärppiä uransa loppuun, kevääseen 2013 saakka . Hän toimi Kärpät Akatemian apulaisvalmentajana 2016–2019.
Helin on valittu SM-sarjan All Stars -kentällisen laitahyökkääjäksi kausilla 2006–2007, 2007–2008, 2008–2009 sekä 2010–2011, jolloin hänet palkittiin SM-sarjan parhaana pelaajana. SM-sarjan parhaaksi keskushyökkääjäksi hänet valittiin kaudella 2011–2012. Hän voitti SM-runkosarjan maali- ja pistepörssin kausilla 2011–2012 ja 2012–2013. Juniori-ikäisenä hän pelasi menestyksekkäästi myös jalka- ja jääpalloa.
Helin pelasi MM-kilpailuissa ensimmäisen kerran Harbinissa 2008, jossa Suomi sai pronssia. Hän kuului Suomen pronssijoukkueeseen myös Hämeenlinnan kisoissa 2009 ja oli ensikertalaisena olympialaisissa ottamassa pronssia Vancouverissa 2010. Hän kuului Suomen pronssijoukkueeseen myös Sveitsin MM-kilpailuissa 2011 ja neljänneksi sijoittuneeseen joukkueeseen 2012.
Ennen olympialaisia 2010 hän oli pelannut A-maajoukkueessa 39 ottelua, joissa hän oli tehnyt 21 maalia ja antanut 12 maaliin johtanutta syöttöä.
Botany Bay

Botany Bay satelliittikuvassa vuonna 2005.
Botany Bayn rantaa ja taustalla Qantasin lentokone Sydneyn lentoasemalla.
Botany Bay on Tasmaninmeren lahti Sydneyn etelälaidalla Australian itärannikolla. Lahti on halkaisijaltaan noin kahdeksan kilometriä ja sen suun leveys on noin puolitoista kilometriä. Botany Bayhin laskevat Georges- ja Cooksjoet. Lahden pohjoisrannalla on Sydneyn lentoasema ja Botany Bayn kaupunki. Lahden merestä erottavilla niemillä sijaitsee Kamay Botany Bayn kansallispuisto.
James Cook nousi maihin Botany Bayssä vuonna 1770, mutta vastoin alkuperäisiä aikeita Britannian ensimmäistä Australian-siirtokuntaa ei vuonna 1788 perustettu Botany Bayn rannalle vaan hiukan pohjoisemmas paikkaan, josta kehittyi Sydneyn kaupunki.
Historia

Botany Bayn alueen varhaisia asukkaita olivat muun Australian tapaan aboriginaalit, jotka saapuivat alueelle yli 9 000 vuotta sitten. Heitä arvioidaan eläneen lahden ympäristössä 1 000–1 200. He käyttivät alueesta nimeä Gwea.
29. huhtikuuta 1770 James Cook rantautui Botany Bayssä ensimmäisenä eurooppalaisena Australian itärannikolla. Lahti sai nykyisen nimensä Cookin mukana olleen kasvitieteilijän Joseph Banksin ehdotuksesta, sillä rannikon kasvillisuus oli runsasta ja monimuotoista (engl. botany ’kasvitiede’). Viivyttyään lahdella kahdeksan päivää Cook jatkoi tutkimusmatkaansa rannikkoa pitkin pohjoiseen.
Yhdysvaltojen itsenäistyttyä ja voitettua vapaussotansa Britannia ei voinut enää entiseen tapaan lähettää rikoksista tuomittuja pakkotyöhön Pohjois-Amerikan siirtokuntiin. Ratkaisuksi päätettiin Cookin löytämä Botany Bay, jota pidettiin eristyneen sijaintinsa vuoksi soveliaana paikkana rangaistussiirtolalle – siellä pärjääminen vaatisi kovaa työtä eivätkä vangit voisi paeta minnekään.
Arthur Phillipin johtama Ensimmäinen laivue saapui Botany Bayhin 18.–20. tammikuuta 1788. Phillip totesi kuitenkin, ettei lahti ympäristöineen täyttänyt perusteilla olevan rangaistussiirtolan edellytyksiä: raikasta, virtaavaa vettä ei löytynyt eikä lahti ollut riittävän suojaisa satamaksi. Cook oli sattunut käymään alueella erityisen vehreänä ja sateisena ajankohtana. Niinpä ensimmäinen brittiläinen siirtokunta Australiassa päädyttiin perustamaan hiukan pohjoisemmas Sydney Coven rannalle.
Aiheesta muualla

Wikimedia Commonsissa on kuvia tai muita tiedostoja aiheesta .
City of Botany Bayn verkkosivut (Arkistoitu – Internet Archive) (englanniksi)
Antena 3

Antena 3 voi viitata seuraaviin asioihin:
Antena 3, espanjalainen televisiokanava
Antena 3, romanialainen televisiokanava
RDP Antena 3, portugalilainen radiokanava
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antena 3”, voi hakea sivunnimihaulla, laajalla sivunnimihaulla tai tekstihaulla.
Boten Anna

| ”Boten Anna” Basshunter |
| --- | --- | --- |

Kuva Basshunterin Boten Anna singlen kannesta
Singlen tiedot
 Albumilta: LOL <(^^,)>
 Äänitetty : 2006
 Julkaistu: 29. toukokuuta 2006
 Tuottaja(t): Basshunter
 Tyylilaji: eurodance
 Kesto: 03.29
 Levy-yhtiö: Warner Music
Basshunterin muut singlet
| ”Welcome to Rainbow” 2006 | ”Boten Anna” 2006 | ”Vi sitter i Ventrilo och spelar DotA” 2006 |
Boten Anna (suom. Anna-botti) on ruotsalaisen dance-muusikko Basshunterin kappale hänen toiselta studioalbumiltaan LOL <(^^,)>. Kappaleen ilmestyttyä singlenä 2006 Basshunter nousi tunnetuksi artistiksi sekä kotimaassaan Ruotsissa että myös Suomessa, Isossa-Britanniassa, Tanskassa, Islannissa, Norjassa, Puolassa ja Alankomaissa.
Kappaleen ruotsinkieliset sanat kertovat Anna-nimisestä IRC-keskustelijasta, jota laulaja erehtyy luulemaan IRC-botiksi. Totuus selviää myöhemmin, mutta hänen silmissään ”Anna tulee aina olemaan botti”. Sanat perustuvat Basshunterin eli Jonas Erik Altbergin todellisiin kokemuksiin; hän luuli pitkään IRC-kanavalleen ilmestynyttä Anna-nimistä kanavaoperaattoria ystävänsä uudeksi botiksi. Kuukausien päästä hän sai tietää, ettei Anna ollutkaan botti vaan ystävänsä tyttöystävä.
Listasijoitukset

| Lista | Korkein sijoitus |
| --- | --- |
Tanska: 1
Ruotsi: 1
Alankomaat: 2
Itävalta: 2
Norja: 3
Suomi: 4
Saksa: 9
Espanja: 20
Sveitsi: 45
Eurooppa: 30
Aiheesta muualla

Viralliset sivut
Bykle

Bykle on Norjan kunta ja taajama Agderin läänin sisämaassa Setesdalissa. Sen rajanaapureita ovat pohjoisessa Vinje, idässä Tokke, etelässä Valle, Sirdal ja Sandnes ja lännessä Hjelmeland ja Suldal. Kunnassa on kaksi yhtä suurta taajamaa, Hovden ja Byklen kirkonkylä. Kunnan pääelinkeinot ovat vesivoiman tuotanto ja matkailu. Byklessä on yli 2 000 vapaa-ajan asuntoa, joista lähes kaikki sijaitsevat Hovdenin hiihtokeskuksessa. Suurin osa kunnan pinta-alasta sijaitsee 1 000–1 200 m:n korkeudella, korkein huippu Sæbyggjenuten nousee 1 507 metriä merenpinnan yläpuolelle. Vuoden 2022 alussa Byklessä oli 935 asukasta.
Bykle perustettiin vuonna 1902 erottamalla se Vallen kunnasta.
Kuvia

Byklen vanha kirkko
Fjellgardanen kirkko